
Automata napelem mozgató rendszer

A villamos energiától nagyban függ a világunk, a gazdaságunk és a mindennapi életünk is. A jövőre való tekintettel még az egyéni közlekedésünkben is egyre nagyobb teret hódít az elektromos energia. A jelen villamosenergia hálózat nagyrészt a fosszilis energiahordozókon alapul, illetve az atomenergián. Ezek az energiahordozók, és a hozzájuk rendelt erőművek földrajzilag kötöttek, a villamos energiát a felhasználás helyére el kell szálitani valamilyen vezetékrendszeren keresztül. A meglévő energiarendszert kiegészítheti a mozgató rendszerrel támogatott napelemes megoldás.
A TDK dolgozat célja egy olyan napelemek mozgatására alkalmas rendszer fejlesztése, amely alkalmas a már meglévő, illetve az új fejlesztésű napelemes megoldások továbbfejlesztésére. A mozgatórendszernek akkor van csak szüksége külső energiára a működéshez, amikor telepítik, vagy ha drasztikusan megváltoztak a telepítés után a körülmények, esetleg hibás a rendszer telepítése. Minden más esetben a mozgató rendszer tápellátását a napelem maga biztosítja. A kisebb rendszereket átlagember is könnyen használhatja, telepítheti.
A mechanikai mozgató rendszer mindig egy napelemet mozgat, ez felhasználás helyétől függően lehet összehangolt, vagy független. Ezért a környezethez és a telepítés körülményeihez szabható ez a rendszer. A rendszerre szerelhető több típusú napelem is, ezért egy már meglévő, fixen telepített rendszernél is lehet egy fejlesztési lehetőség. A mozgatórendszer napelem rögzítése bizonyos mértékben tud alkalmazkodni az eltérő méretű napelemekhez. Telepíthető mozgó járműre is (pl. lakókocsi, lakóbusz), de ebben az esetben csak akkor léphet a mozgatórendszer működésbe, amikor a jármű telepített helyzetben van.
A TDK dolgozatban bemutatott rendszer optimalizálja a napenergia felhasználást minimális energia ráfordítás mellet.



